COMUNA SÂNTANDREI

Nr.8119 din 28.06.2019
INFORMARE privind intenţia de elaborare 

Plan Urbanistic Zonal ”Parcelare teren pentru locuințe și funcțiuni 
complementare locuirii, nr.cad.58226, 58496 și 2148,
 localitatea Sântandrei, comuna Sântandrei”
Proiectant: B.I.A. – arh.Szabo Ane Marie
Primăria Sântandrei anunţă intenţia de elaborare a unui plan urbanistic zonal de parcelare teren cu nr.cad.58226, 58496 și 2148, pentru construire locuințe în sat Sântandrei, comuna Sântandrei, la inițiativa lui Matiuț Adrian-Eugen și Pătcaș Ciprian-Vasile cu soția Pătcaș Felicia-Florica.
Zona luată în considerare este situată în intravilan, în partea de sud a localității, la sud de calea ferată Oradea-Cheresig fiind mărginită la nord de drumul paralel cu calea ferată, la est de strada Păcii, la vest de str.Victoriei,  iar la sud de str. Munteniei.  Conform PUG 2006, zona se află în    UTR 2 –L3 subzonă cu funcțiune predominantă de locuire și functiuni complementare, cu interdicție de construire până la întocmire de PUZ.
Terenul propus pentru parcelare este alcătuit din trei loturi identificate prin nr.cad. 58226 cu S=3600mp, 58496 cu S=638mp și 2148 cu S=909 mp, suprafața totală este de 5147 mp, aflat în proprietatea lui Matiuț Adrian-Eugen  și a soților Pătcaș Ciprian și Felicia.  Accesul la teren se face din DJ 797, pe str. Independenței și după traversarea căii ferate pe drumul din dreapta (continuare la strada Abatorului). 
Prin P.U.Z. se propune parcelarea în loturi pentru locuințe, amplasate  pe o singură parte a  str. Păcii cu lățimea de 9m, constituită prin PUZ-ul aprobat cu HCL nr.116 din 25.09.2018. Deoarece strada Păcii, prin acest puz va avea loturi și pe partea opusă, aceasta va fi lărgită cu 3m, prin cedare  de teren, pentru a ajunge la travea de 12m, conform HCL nr.4/2011. 
La capătul de sud al loturilor se va prelungi/completa str.Munteniei ce va lega strada Unirii cu strada Victoriei, prin cedare de teren. La capătul dinspre calea ferată se va ceda altă fâșie de teren pentru constituirea/lărgirea drumului paralel cu calea ferată.
Asigurarea cu energie electrică și gaz se va face prin extinderea rețelelor existente în zonă. Până la extinderea rețelelor stradale de apă-canal, provizoriu, alimentarea cu apă se va face din puț forat,  iar canalizarea la un rezervor impermeabil, vidanjabil, realizate pe fiecare parcelă.

Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23 din 31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 05.07 – 14.07.2019. 

Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sântandrei - str. Principală, nr.452, tel: 0259-415947 int.16,  e-mail: primaria.santandrei@gmail.com. 


Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsurile la observaţiile transmise vor fi comunicate in scris persoanelor care au formulat sesizări/ sugestii.
                                  Primar
                      Consilier Urbanism   

                             Ioan Mărcuş                          

                       Tudora Mihuţa                  

